b'\n_START_ARTICLE_\nVerdun, Meuse\n_START_SECTION_\nGeografija\n_START_PARAGRAPH_\nKraj le\xc5\xbei v severovzhodni Franciji ob reki Meuse. S skoraj 20.000 prebivalci je najve\xc4\x8dji kraj v departmaju.\n_START_SECTION_\nZgodovina\n_START_PARAGRAPH_\nVerdun (anti\xc4\x8dni Verodunum) so po imenu sode\xc4\x8d ustanovili Kelti (dunum - oppidum). Od 4. stoletja dalje je bil z manj\xc5\xa1imi prekinitvami sede\xc5\xbe \xc5\xa1kofije. Leta 843 je bil v njem podpisan sporazum, s katerim je bilo Frankovsko cesarstvo razdeljeno na tri dele. Verdun je pripadel Lotaringiji, kasnej\xc5\xa1emu Svetorimskemu cesarstvu, ko mu je bil dodeljen tudi status svobodnega cesarskega mesta. Verdunska \xc5\xa1kofija je skupaj s \xc5\xa1kofijami v Toulu in Metzu oblikovala provinco Treh \xc5\xa1kofij, katera je v letu 1552 postala del Francije, priznana z Vestfalskim mirovnim sporazumom 1648. Za \xc4\x8dasa Ludvika XIV. je bila v njem pod nadzorstvom slavnega graditelja Vaubana zgrajena trdnjava._NEWLINE_Verdun je bil med prvo svetovno vojno prizori\xc5\xa1\xc4\x8de hudih bojev med Francijo in Nem\xc4\x8dijo, ki so zahtevali ogromno \xc5\xa1tevilo \xc5\xbertev na obeh straneh.\n_START_SECTION_\nPobratena mesta\n_START_PARAGRAPH_\nVerdun ni pobraten z nobenim drugim krajem; sklep o tem je bil sprejet v ob\xc4\x8dinskem svetu \xc5\xbee naslednji dan po koncu prve svetovne vojne, da se ne bi ustvarilo diskriminacije proti \xc5\xa1tevilnim mestom, potencialnim kandidatom za status pobratenega mesta.'